ભાજપનું સંગઠન છેલ્લા પાંચ વર્ષમાં રાજ્ય સરકાર અને ભાજપશાસિત નગરપાલિકાઓમાં કરેલા કામોનું સરવૈયું તેમજ સાંસદો દ્વારા ગામે ગામ સંપર્ક કરીને કરાયેલા વિકાસકામોને કારણે સ્થાનિક સ્વરાજની ચૂંટણીમાં લોકો ભાજપને જ મત આપવાના છે અને ભાજપનો ભગવો ચોક્કસથી લહેરાશે. કોંગ્રેસ છોડીને ભાજપમાં જોડાયેલા કાર્યકરોને આવકારતા તેમણે જણાવ્યું હતું કે, વર્ષો સુધી કોંગ્રેસ પક્ષનું કામ કરનારા પાયાના કાર્યકરોની અવગણના અને કોઈ કામો નહીં કરવાના કારણે તેઓ કોંગ્રેસ છોડી ભાજપના વિકાસકાર્યોને જોઈને ભાજપમાં જોડાયા છે. વર્ષ-૨૦૦૧માં નરેન્દ્રભાઈ મોદીએ મુખ્યમંત્રી તરીકે રાજ્યનું શાસન સંભાળ્યું ત્યારથી લઈને આજદિન સુધી રાજ્યમાં વિકાસના કામો થયા છે. આણંદ શહેરમાં પણ ખુબ જ વિકાસ થયો છે.